Atiyah-Singers indekssætning
Atiyah-Singers indekssætning er en matematisk sætning, der forbinder egenskaber ved løsningsmængderne til elliptiske differentialligninger på mangfoldigheder med geometriske og topologiske egenskaber ved mangfoldigheder. Sætningen er fra ca. 1963 og skyldes den engelske matematiker M. F. Atiyah og den amerikanske matematiker I.M. Singer. Sætningen er nært knyttet til udviklingen af K-teori og har vidtrækkende konsekvenser i differentialtopologi.